kalixlouiis/myanmar-wikipedia-corpus huggingface dataset:
အကျိုးခံစားရခြင်း ထိုအခါ မြတ်စွာဘုရားသည် “ကမ္ဘာတစ်သိန်းပတ်လုံး အပါယ်သို့ မလားရောက်ရခြင်း၊ နတ်ပြည်၌ နတ်၏ တင့်တယ်ခြင်းကို အတို်င်းမသိ ခံစားရခြင်း၊ အကြိမ်များစွာ တိုင်းနိုင်ငံတို့တွင် မင်းဖြစ်ခြင်း၊ ‘ဥဂ္ဂတ’ အမည်ဖြင့် စကြဝတေးမင်း ဖြစ်ခြင်း တို့ကို ခံစားရလတ္တံ့။
ထို့ပြင် ဂေါတမမြတ်စွာဘုရား လက်ထက်တွင် သာသနာတော်၌ မွေ့လျော်ရလတ္တံ့” ဟု မိန့်တော်မူ၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဇေဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အင်းဝရွှေစည်းခုံ စေတီတော်သည် အင်းဝမြို့ဟောင်းရှိ စည်တိုပုံမြို့ရိုး၏ အနောက်တောင်ထောင့်တွင် တည်ရှိသည်။
စေတီကို ပထမအင်းဝခေတ်၊ မင်းကြီးစွာစော်ကဲ (အေဒီ ၁၃၆၇-၁၄၀၀)က မြန်မာသက္ကရာဇ်(၇၃၂)ခု၊ (အေဒီ ၁၃၇၀)တွင် တည်ထားကိုးကွယ်ခဲ့သည်။
မင်းကြီးစွာစော်ကဲ မင်းဖြစ်သောအခါ ပညာသင်ပေးခဲ့သော ငယ်ဆရာ၏ ဘုန်းကြီးလို့သက်တော်ရှည်လိုသော် အနောက်တောင်အရပ်မှာ ဘုရားတည် ဟူ၍ တိုက်တွန်းချက်အရ ရွှေစည်းခုံစေတီကို တည်ထားကိုးကွယ်ခဲ့ခြင်း ဖြစ်သည်။
ဤစေတီကို နောက်ဆက်ခံသည့် ညောင်ရမ်းမင်းအဆက်ဆက် အထူးအလေးအမြတ်ထားခဲ့သော စေတီတစ်ဆူလည်း ဖြစ်သည်။
သာလွန်မင်းလက်ထက်တွင် တစ်ကြိမ်၊ ပြည်မင်းလက်ထက်တွင် တစ်ကြိမ် လုံးတော်ပြည့် ရွှေချတော်မူခဲ့သည်။
ညောင်ရမ်းမင်း၏ အချို့သော အချို့သော ဘာသာရေးအခမ်းအနားများကို ရွှေစည်းခုံစေတီ၌ကျင်းပခဲ့ကြသည်။
စေတီတော်ကြီး၏ ပုံစံမှာ ညောင်ဦးရွှေစည်းခုံ စေတီတော်ကဲ့သို့ ပစ္စယာများ၊ မကရ်းရုပ်ပါ နတ်လမ်းလှေကားများ၊ စေတီရံများနှင့် နောက်ပိုင်းကိုယ်ထည်နှစ်ခုရှိသော ထောင့်ခြင်္သေ့ကြီးများ ထည့်သွင်းတည်ဆောက်ထားသည်။
ခေတ်အဆက်ဆက်တွင် ပြိုကျပျက်စီးမှုများရှိခဲ့သော်လည်း ဂေါပကအဖွဲ့နှင့် ဒေသခံများ စုပေါင်းပြုပြင်မှုဖြင့် စေတီတော်ကို အင်္ဂါရပ်စုံလင်စွာ ဖူးမြင်နိုင်သည်။
ရှေးဟောင်း သုတေသနနှင့် အမျိုးသားပြတိုက်ဦးစီးဌာန အနေဖြင့် ကျွမ်းကျင်မှုဆိုင်ရာ ကူညီမှုများပေးအပ်၍ ထိန်းသိမ်းစောင့်ရှောက်လျက်ရှိသည်။
အင်းဝ-ပင်းယဒေသရှိရှေးဟောင်းအဆောက် အအုံများ၊ ရှေးဟောင်းသုတေသနနှင့် အမျိုးသားပြတိုက်ဦးစီးဌာန၊ မန္တလေးဌာနခွဲ၊ စာ-၁၁ ကိုးကား Category:မန္တလေးတိုင်းဒေသကြီးအတွင်းရှိ စေတီပုထိုးများ။
ဘဝသံသရာ သည် ဒါရိုက်တာ ဦးသုခ ရိုက်ကူးသည့် အသံထွက် မြန်မာဇာတ်ကားတစ်ခု ဖြစ်သည်။
မြန်မာ့ရုပ်ရှင်သမိုင်းတွင် ထင်ရှားသည့်ဇာတ်ကားများအနက် တစ်ကားအပါအဝင်ဖြစ်ပြီး နှစ်ကုန်ပိုင်းရောက်မှသာ ရုံတင်သော်လည်း ၁၉၅၆ ခုနှစ်အတွက် ဝင်ငွေအကောင်းဆုံးဇာတ်ကား ဖြစ်ခဲ့သည်။
ရိုက်ကူး ရုံတင်ခြင်း မန္တလေးရုပ်ရှင် ကုမ္ပဏီ၏ ပွဲဦးထွက်ဇာတ်ကားဖြစ်ပြီး ဦးသုခ က ၁၉၅၅ ခုနှစ်တွင် စတင်ရိုက်ကူးရာ တစ်နှစ်ခန့် ကြာခဲ့သည်။
ရုံတင် ပြသခြင်း ၁၉၅၆ ခုနှစ်၊ ဒီဇင်ဘာ ၁၄ ရက်တွင် ရန်ကုန်မြို့ ရွှေဂုန်၊ ဂလုပ်နှင့် ကာလတန် ရုပ်ရှင်ရုံများတွင် တစ်ပြိုင်တည်း ပြသရာ အသံထွက်ဇာတ်ကားများအနက် ဝင်ငွေအကောင်းဆုံးစံချိန် ချိုးခဲ့သည်။
ဝင်ငွေ ၅၀၂၅၆၇ ကျပ် ရရှိပြီး အသံထွက်ရုပ်ရှင်များအနက် ဝင်ငွေအကောင်းဆုံး ဖြစ်သည်။
တရုတ်နိုင်ငံသို့ တင်ပို့ပြသစေရာ စတာလင်ပေါင် (၃၀၀၀) ရရှိကြောင်း သိရသည်။
၂၀၀၉ မတ်လ။
အဓိကဇာတ်ဆောင်များ အောက်ပါသရုပ်ဆောင်များက အဓိက ပါဝင်ခဲ့သည် - မေသစ် ဇေယျ သုခ အေးကြူ ဒေါ်ဂျမ်းစိန် ဆုတံဆိပ်များ အောက်ပါဆုတံဆိပ်များ ရယူနိုင်ခဲ့သည် - ၁၉၅၆ မြန်မာ့ရုပ်ရှင် ထူးချွန်ဆု (ဒါရိုက်တာ) ၁၉၅၆ မြန်မာ့ရုပ်ရှင် ထူးချွန်ဆု (ဇာတ်ကား) ၁၉၅၆ မြန့်မာရုပ်ရှင် ထူးချွန်ဆု (အမျိုးသားပညာသည်) ဇာတ်ဝင်တေး ဦးသုခရေး၍ မန္တလေးရုပ်ရှင်မှ ဦးဘသိန်းသံစဉ်ထည့်ကာ ဦးသုခသီဆိုသည့် ဘဝသံသရာ ဇာတ်ဝင်တေးမှာ ယနေ့တိုင် လူကြိုက်များဆဲ ဖြစ်သည်။
ဘဝသံသရာ တံတား thumb|ဘဝသံသရာ မီးရထားလမ်းတံတား ရုပ်ရှင်တွင် ပါဝင်ခဲ့သည့် သာစည်နှင့် ရွှေညောင်အကြား မိုင်တိုင် (၃၇၉/၇-၈) တံတားသည်လည်း ဘဝသံသရာတံတား ဟု အမည်တွင်သွားသည်။
၁၉၂၇ ခုနှစ်ကတည်းက တည်ဆောက်ခဲ့သော်လည်း ၁၉၅၆ ခုနှစ်ရောက်မှသာ အမည်ရသွားသည့် တံတားလည်း ဖြစ်သည်။
ဟိရဂန တွင် こ သို့မဟုတ် ခတခန တွင် コ (ရောမအက္ခရာဖြင့် ko ဖြင့် မှတ်သားသည်။
၎င်းတို့သည် ခန်ဂျိအက္ခရာ 己 မှ ဖြစ်ပေါ်လာကြသည်။
ဒက်တန်နှင့် ပေါင်းစပ်ပါက ဟိရဂနတွင် ご ဖြစ်လာသည်။
ခတခနတွင် ゴ ဖြစ်လာသည်။
ရောမပုံစံ go ဟု မှတ်သားကြသည်။
ပုံမှန်အခြေအနေများတွင် go ဂု ဟု အသံထွက်သော်လည်း [ŋo] နှင့် [ɣo] အလယ်ရှိ စကားလုံးဖြစ်လာပါက ပြောင်းလဲမှု ရှိသည်။
သို့သော် နှာခေါင်းသံထွက်ရသည် [ŋo] ကို ဖော်ပြရန်အတွက်မူ ဘာသာဗေဒပညာရှင်တို့က အသုံးပြုကြသည်။
FormရိုမဂျိဟိရဂနခတခနNormal k-(か行 ka-gyō)koこコkoukookōこうこおこーコウコオコーAddition dakuten g-(が行 ga-gyō)goごゴgougoogōごうごおごーゴウゴオゴー ဆွဲသားချက် alt=Stroke order in writing こ|Stroke order in writing こ alt=Stroke order in writing コ|Stroke order in writing コ 180px|Stroke order in writing こ 180px|Stroke order in writing コ အခြားဆက်စပ်ဖော်ပြချက် Computer encodings Braille こ / コ in Japanese Braille こ / コ ko ご / ゴ go こう / コー kō/kou ごう / ゴー gō/gou Other kana based on Braille こ きょ / キョ kyo ぎょ / ギョ gyo きょう / キョー kyō/kyou ぎょう / ギョー gyō/gyou Japanese semaphore 50px 50px The Wabun code for こ or コ is －－－－. ကိုးကား Category:ဂျပန်ဘာသာစကား။
ဟိရဂန တွင် け သို့မဟုတ် ခတခန တွင် ケ (ရောမအက္ခရာဖြင့် ke ဖြင့် မှတ်သားသည်။
၎င်းတို့သည် ခန်ဂျိအက္ခရာ 計 နှင့် 介 တို့မှ အသီးသီး ဖြစ်ပေါ်လာကြသည်။
ဒက်တန်နှင့် ပေါင်းစပ်ပါက ဟိရဂနတွင် げ ဖြစ်လာသည်။
ခတခနတွင် ゲ ဖြစ်လာသည်။
ရောမပုံစံ ge ဟု မှတ်သားကြသည်။
ပုံမှန်အခြေအနေများတွင် gu ဂု ဟု အသံထွက်သော်လည်း [ŋe] နှင့် [ɣe] အလယ်ရှိ စကားလုံးဖြစ်လာပါက ပြောင်းလဲမှု ရှိသည်။
သို့သော် နှာခေါင်းသံထွက်ရသည် [ŋe]. ကို ဖော်ပြရန်အတွက်မူ ဘာသာဗေဒပညာရှင်တို့က အသုံးပြုကြသည်။
FormရိုမဂျိဟိရဂနခတခနNormal k-(か行 ka-gyō)keけケkeikeekēけい, けぃけえ, けぇけーケイ, ケィケエ, ケェケーAddition dakuten g-(が行 ga-gyō)geげゲgeigeegēげい, げぃげえ, げぇげーゲイ, ゲィゲエ, ゲェゲー ဆွဲသားချက် alt=Stroke order in writing け|Stroke order in writing け alt=Stroke order in writing ケ|Stroke order in writing ケ 240px|Stroke order in writing け 230px|Stroke order in writing ケ အခြားဆက်စပ်ဖော်ပြချက် Computer encodings Braille け / ケ in Japanese Braille け / ケ ke げ / ゲ ge けい / ケー kē/kei げい / ゲー gē/gei Japanese semaphore 50px 50px The Wabun code for け or ケ is －・－－. ကိုးကား Category:ဂျပန်ဘာသာစကား။
အရှင်ပစ္စာဂမနိယထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း ဝိပဿီမြတ်စွာဘုရားလက်ထက် ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်သော ကာလတွင် ဖြစ်၏။
ထိုအချိန်တွင် ဝိပဿီမြတ်စွာဘုရားသည် ပွင့်တော်မူ၏။
အရှင်ပစ္စာဂမနိယထေရ် သည် သိန္ဓုမြစ်ကမ်းနားတွင် စက္ကဝါငှက် ဖြစ်ခဲ့၏။
ထိုငှက်သည် သက်သက်သော မှော်ကိုသာ စား၏၊ မကောင်းမှုတို့မှ စောင့်စည်း၍ နေ၏။
တစ်နေ့သောအခါ ထိုငှက်သည် ဝိပဿီမြတ်စွာဘုရားအား မြင်၍ အင်ကြင်ပန်းကို နှုတ်သီးဖြင့်ချီကာ လှူခဲ့၏။
အကျိုးခံစားရခြင်း ထိုသို့ ကိုးဆယ့်တစ်ကမ္ဘာထက်တွင် ပန်းကို လှူခဲ့ရသည့် အချိန်မှစကာ မကောင်းသူတို့ လားရောက်ရသည့် အပါယ်လေးဘုံသို့ မရောက်ခဲ့ရပေ။
ထို့ပြင် တစ်ဆယ့်ခုနစ်ကမ္ဘာထက်တွင်လည်း “သုစာရုဒဿန” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပစ္စာဂမနိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ပရပ္ပသာဒကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း သိဒ္ဓတ္ထမြတ်စွာဘုရားလက်ထက် သိဒ္ဓတ္ထမြတ်စွာဘုရား လက်ထက်တွင် ဖြစ်၏။
ထိုအချိန်တွင် အရှင်ပရပ္ပသာဒကထေရ်သည် “သေန” အမည်ဖြင့် ပုဏ္ဏားတစ်ဦး ဖြစ်၏။
သေန သည် မြတ်စွာဘုရားကို အောက်ပါအတိုင်း ဂါထာလေးခုတို့ဖြင့် ချီးမွမ်းခဲ့၏။
“ဥသဘသဖွယ်ဖြစ်၍ မြတ်သော လုံ့လရှိတော်မူသော သိလက္ခန္ဓစသည့် ကျေးဇူးကို ရှာမှီးတော်မူသည် ဖြစ်၍ အောင်ပြီးသော မာရ်ငါးပါးရှိတော်မူသော ရွှေအဆင်းနှင့်တူသော အဆင်းရှိတော်မူသော မြတ်စွာဘုရားကို ဖူးမြင်ရသည်ရှိသော အဘယ်သူသည် မကြည်ညိုဘဲ ရှိအံ့နည်း။
” ၂။
“ဟိမဝန္တာတောင်သည် မနှိုင်းရှည်နိုင်သကဲ့သို့လည်းကောင်း၊ သမုဒ္ဒရာသည် ကူးခတ်နိုင်ခဲသကဲ့သို့လည်းကောင်း၊ ထို့အတူသာလျှင် မြတ်စွာဘုရား၏ ဈာန်သမာဓိတော်မသည် မနှိုင်းရှည့်နိုင်သည်လည်း ဖြစ်၏။
ကူးခတ်နိင်ခဲသည်လည်း ဖြစ်၏။
(ထိုမြတ်စွာဘုရားကို) ဖူးမြင်ရသည်ရှိသော် အဘယ်သူသည် မကြည်ညိုဘဲ ရှိအံ့နည်း။
” ၃။
မြေကြီးသည် မနှိုင်းရှည့်သကဲ့သို့လည်းကောင်း၊ တော၌ ပေါက်သော ဦးဆောက်ပန်းသည် ဆန်းကြယ်သကဲ့သို့လည်းကောင်း၊ ထို့အတူသာလျှင် မြတ်စွာဘုရား၏ သီလတော်သည် မနှိုင်းရှည့်နိုင်သည်လည်း ဖြစ်၏၊ ဆန်းကြယ်သည်လည်း ဖြစ်၏။
ထိုမြတ်စွာဘုရားကို ဖူးမြင်ရသည်ရှိသော အဘယ်သူသည် မကြည်ညိုဘဲ ရှိအံ့နည်း။
” ၄။
“လေ၏ အဟုန်ဖြင့် ချောက်ချားသော ကောင်းကင်သည် မရေတွက်နိုင်သကဲ့သို့ ထို့အတူသာလျှင် မြတ်စွာဘုရား၏ ဉာဏ်တော်သည် မရေတွက်နိုင်၊ ထိုမြတ်စွာဘုရားကို ဖူးမြင်ရသည်ရှိသော် အဘယ်သူသည် မကြည်ညိုဘဲ ရှိအံ့နည်း။
” အကျိုးခံစားရခြင်း ထိုသို့ ကိုးဆယ့်လေးကမ္ဘာထက်တွင် မြတ်စွာဘုရားကို ချီးမွမ်းခဲ့သည့် အချိန်မှစကာ အချိန်မှစကာ မကောင်းသူတို့ လားရောက်ရသည့် အပါယ်လေးဘုံသို့ မရောက်ခဲ့ရပေ။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပရပ္ပသာဒကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
ကရင်သတင်းဌာန (ကေအိုင်စီ)သည် လွတ်လပ်သော သတင်းဌာနတစ်ခုဖြစ်ပြီး ၁၉၉၇ခုနှစ်က စတင် ဖွဲ့စည်းတည်ထောင်လာခဲ့သည်။
ကရင်လူမှုအဖွဲ့အစည်းအတွင်း သတင်းဆိုင်ရာ အသိပညာ၊ ဗဟုသုတများ ပိုမိုသိရှိနားလည်စေရန် ရည် ရွယ်ချက် ဖြင့် လူ့အခွင့်အရေး၊ တိုင်းရင်းသားများ အခွင့်အရေး၊ ဒီမိုကရေစီရေး တို့အပေါ်တွင် ရပ်တည်၍ စကောကရင်၊ ဗမာ နှစ်ဘာသာပါဝင်သည့် “ကရင်အမျိုးသားသတင်းစာစောင်”ကို ထုတ်ဝေလာခဲ့ပြီး ၂၀၀၄ခုနှစ် မှစ၍ “ကညော တာကစော်၊ ကရင်သတင်းစဉ်”အမည်ဖြင့် ယနေ့ထက်တိုင် ထုတ်ဝေဖြန့်ချိလာခဲ့သည်။
အရှင်ဘိသဒါယကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း ဝေဿဘူမြတ်စွာဘုရားလက်ထက် ဝေဿဘူမြတ်စွာဘုရား လက်ထက်တော်အခါက ဖြစ်၏။
အရှင်ဘိသဒါယကထေရ် သည် တောထဲတွင် သီတင်းသုံးနေတော်မူသည့် မြတ်စွာဘုရားအား မိမိ၏ လက်(နှာမောင်း) တို့ဖြင့် ကြာစွယ်ကြာရင်းတို့ကို လှူဒါန်းခဲ့၏။
အကျိုးခံစားရခြင်း ထိုသို့ သုံးဆယ့်တစ်ကမ္ဘာထက်တွင် ကြာစွယ်ကြာရင်းတို့ လှူခဲ့သည့်အချိန်မှစကာ အပါယ်လေးပါးသို့ မကျရောက်ခဲ့ရပေ။
တစ်ဆယ့်လေးကမ္ဘာထက်တွင် “သမောဓာန” အမည်ရှိသည့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဘိသဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
ဘိသဒါယက၊ ဘီဇနိဝဂ် ဘိသဒါယက၊ ပံသုကူလဝဂ်။
အရှင်ပုပ္ဖစင်္ကောဋိယထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း သိခီမြတ်စွာဘုရားလက်ထက် သိခီမြတ်စွာဘုရား လက်ထက်တော်အခါက ဖြစ်၏။
အရှင်ပုပ္ဖစင်္ကောဋိယထေရ်သည် မြတ်စွာဘုရားအား ပန်းတောင်းနှင့်တကွ ပန်းကို လှူဒါန်းပူဇော်ခဲ့၏။
အကျိုးခံစားရခြင်း ထိုသို့ ပန်းတို့ကို လှူဒါန်းခဲ့ရသည့် အချိန်မှစကာ အပါယ်လေးဘုံသို့ မရောက်ခဲ့ရပေ။
ကမ္ဘာသုံးဆယ် ပြည့်လတ်သော် ရတနာခုနစ်ပါးနှင့် ပြည့်စုံသည့် “ဒေဝဘူတိ” အမည်ဖြ့် စကြာမင်း ငါးကြိမ်ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပုပ္ဖစင်္ကောဋိယထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်သုမနထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
အရှင်သုမနထေရ်သည် “သုမန” အမည်ဖြင့် ပန်းသည် ဖြစ်၏။
သုမနသည် မြတ်စွာဘုရားကို ဖူးမြင်ရသောအခါ မုလေးပန်းတို့ကို လှူဒါန်းခဲ့၏။
အကျိုးခံစားရခြင်း ထိုသို့ မုလေးပန်းတို့ကို လှူဒါန်းခဲ့ရသည့် အချိန်မှစကာ အပါယ်လေးဘုံသို့ မရောက်ခဲ့ရပေ။
နှစ်ဆယ့်ခြောက်ကမ္ဘာထက်တွင် ရတနာခုနစ်ပါးနှင့် ပြည့်စုံသော "စကြဝတေးမင်း" လေးကြိမ် ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝ ပစ္ဆိမဘဝိကတွင် ဂေါတမမြတ်စွာဘုရား၏ သာသနာတော်တွင် "အရှင်သုမနထေရ်" အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
"ထေရာပဒါန်ပါဠိတော်" ကိုးကား Category:ဗုဒ္ဓဝင် ပုဂ္ဂိုလ်များ။
အရှင်အမ္ဗဒါယကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း အနောမဒဿီမြတ်စွာဘုရားလက်ထက် အနောမဒဿီမြတ်စွာဘုရား လက်ထက်တော်အခါက ဖြစ်၏။
ထိုအချိန်တွင် အရှင်အမ္ဗဒါယကထေရ် သည် ဟိမဝန္တာတောင်တွင် မျောက်ဖြစ်နေ၏။
ထိုမျောက်သည် တောင်ကြား၌ မေတ္တာဘာဝနာပွားများနေသော မြတ်စွာဘုရားအား သရက်သီးမှည့်ကို ခူးကာ လှူဒါန်းခဲ့၏။
အကျိုးခံစားရခြင်း ထိုသို့ လှူဒါန်းခဲ့ရသည့် အကျိုးကျေးဇူးကြောင့် ငါးဆယ့်ခုနစ်ကမ္ဘာပတ်လုံး နတ်ပြည်၌ မွေ့လျော်ခဲ့ရ၏။
ကြွင်းသော ကမ္ဘာတို့တွင် လူ့ပြည်၊ နတ်ပြည်တို့၌ ကျင်လည်ခဲ့ရ၏။
တစ်ရ့ခုနစ်ဆယ့်ခုနစ်ကမ္ဘာထက်တွင် “အမ္ဗဋ္ဌဇ” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်အမ္ဗဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ဝတ္ထဒါယကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း အတ္တဒဿီမြတ်စွာဘုရားလက်ထက် အတ္တဒဿီမြတ်စွာဘုရား လက်ထက်တော်အခါက ဖြစ်၏။
ထိုအချိန်တွင် အရှင်ဝတ္ထဒါယကထေရ် သည် ဂဠုန်ငှက်တို့ကို အစိုးရသည့် ဂဠုန်မင်း ဖြစ်ခဲ့၏။
မြတ်စွာဘုရားသည် ဂန္ဓမာဒနတော်သို့ ကြွတော်မူသည်ကို ဂဠုန်မင်းသည် မြင်၏။
ထို့နောက် မြတ်စွာဘုရားထံသို့ လုလင်အသွင်ဖန်ဆင်းကာ သွား၍ အဝတ်တစ်ထည်ကို လှူဒါန်းခဲ့၏။
အကျိုးခံစားရခြင်း ထိုအခါ မြတ်စွာဘုရားသည် “ဂဠုန်မျိုးကိုစွန့်၍ နတ်ပြည်၌ မွေ့လျော်ရလတ္တံ့” ဟု မိန့်တော်မူ၏။
သုံးဆယ့်ခြောက်ကမ္ဘာထက်တွင် “အရုဏဝ” အမည်ဖြင့် စကြဝတေးမင်း ခုနစ်ကြိမ် ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဝတ္ထဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်သုစိန္တိတထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
အရှင်သုစိန္တိတထေရ် သည် တောကြိုတောင်ကြား၌ သားအပေါင်းကို သတ်ကာ အသက်မွေးသည့် မုဆိုးဖြစ်၏။
တစ်နေ့သောအခါ မြတ်စွာဘုရားသည် ထိုမုဆိုးအား ကယ်တင်လိုသည့်အတွက် တောင်သို့ ကြွလာ၏။
ထိုအချိန်တွင် မုဆိုးသည် ချေ၊ သမင်ကို သတ်၍ ချက်စားရန် တောင်တောင်သို့ ကပ်ရောက်၏။
မြတ်စွာဘုရားသည် ဆွမ်းအလို့ငှါရပ်နေသည်ကို မုဆိုးမြင်သောအခါ မွန်မြတ်သော အသားတို့ကို လှူဒါန်း၏။
ထို့နောက် မုဆိုးသည် တောင်တောင်ထဲသို့ ဝင်ရောက်ခဲ့၏။
အကျိုးခံစားရခြင်း ထိုသို့ အသားလှူခဲ့ရသည့် အကျိုးကျေးဇူးကြောင့် ကမ္ဘာတစ်ရာ့ငါးဆယ်ပတ်လုံး နတ်ပြည်တွင် မွေ့လျော်ခဲ့ရ၏။
သုံးဆယ့်ရှစ်ကမ္ဘာထက်တွင် “ဒီဃာယု” အမည်ြဖင့် စကြဝတေးမင်း ရှစ်ကြိမ် ဖြစ်ခဲ့၏။
ကမ္ဘာ့တစ်ရာ့ခြောက်ဆယ်ထက်တွင်လည်း “ဝရုဏ” အမည်ဖြင့် စကြဝတေးမင်း နှစ်ကြိမ် ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သုစိန္တိတထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
သုစိန္တိတ၊ သကိံသမ္မဇ္ဇကဝဂ် သုစိန္တိတ၊ သကစိန္တနိယဝဂ်။
သုမန (ပန်းသည်) သုမန (ဗုဒ္ဓဝင်ရဟန်း)။
မြန်မာကြယ်ငါးပွင့် သင်္ဘောကုမ္ပဏီ သည် ဗမာ့ဆိုရှယ်လစ်လမ်းစဉ်ပါတီလက်ထက်တွင် စတင်တည်ထောင်သည့် တပ်မတော်ပိုင် လုပ်ငန်းတစ်ခုဖြစ်သည်။
ယခုအခါ မြန်မာ့စီးပွားရေး ဦးပိုင်လီမိတက် လက်အောက်တွင် လည်ပတ်လျက် ရှိသည်။
စတင် တည်ထောင်ခြင်း ၁၉၅၉ ခုနှစ်၊ ဇန်နဝါရီလ ၂၁ ရက်တွင် မြန်မာ ကြယ်ငါးပွင့် သင်္ဘောကုမ္ပဏီ ကို စတင် တည်ထောင်သည်။
၂၁ ရက်နေ့၊ ညနေ (၆) နာရီ၌ ရန်ကုန်မြို့၊ ကမ္ဘောဇ ဟိုတယ်၌ သတင်းစာရှင်းလင်းပွဲပြုလုပ်ရာ ဒုတိယဗိုလ်မှူးကြီး စိန်လွင်၊ အစ္စရေးရေကြောင်း ကုမ္ပဏီ မန်နေဂျာ အိုင်အီး အိုလန် နှင့် ဒုတိယဒါရိုက်တာ ပီလယ် ဝပ်ဆင် တို့က သတင်းစာဆရာတို့၏ မေးမြန်းမှုများကို ဖြေကြားသွားသည်။
မတည်ငွေ (၁၂) သိန်းဖြင့် တည်ထောင်ပြီး မတ်လ မှစ၍ မြန်မာ-ဂျပန် ရေကြောင်းခရီးဖြင့် စတင်မည်ဖြစ်သည်။
ဆိုက်ကပ်မည့်ဆိပ်ကမ်းများမှာ ရန်ကုန်၊ စင်္ကာပူ၊ ဘန်ကောက်၊ ဆိုင်ဂုံ (ယခု ဟန္နိုင်း)၊ ဟောင်ကောင်၊ ကိုဘေး တို့ ဖြစ်သည်။
မြန်မာ-ဂျပန် လမ်းကြောင်းကို လစဉ်ပြေးဆွဲမည် ဖြစ်ကြောင်းလည်း သိရသည်။
၁၉၆၀ ပြည့်နှစ်၊ မတ်လ မှစ၍ တောင်အာဖရိကမှ ကျောက်မီးသွေးများကို မြန်မာသို့ တင်ပို့ရောင်းချမည်ဖြစ်ကြောင်း သိရသည်။
ပင်လယ်ပြာနှင့် တံငါအို () သည် ၁၉၅၁ ခုနှစ်တွင် အမေရိကန်စာရေးဆရာ အားနက် ဟဲမင်းဝေး ရေးသားခဲ့သော ဝတ္ထုတို တစ်ပုဒ်ဖြစ်သည်။
ကျူးဘားတွင် ရောက်ရှိနေချိန် ရေးသားထားပြီး ၁၉၅၂ ခုနှစ်ရောက်မှ ပုံနှိပ်သည်။
နောက်ဆုံးနှင့် အကောင်းဆုံးလက်စွမ်းပြထားသည့် စိတ်ကူးယဉ်ဝတ္ထုလည်း ဖြစ်သည်။
ကျူးဘား ငါးဖမ်းသမားကြီး ဆန်တီယာဂို၏ နှုတ်သီးရှည် ပင်လယ်ငါးကြီးနှင့် အားပြိုင်မှုကို ဖော်ပြသည့် ဇာတ်လမ်းဖြစ်သည်။
ဇာတ်လမ်းအကျဉ်း ဇာတ်လမ်းအဖွင့်တွင် (၈၄) ရက်တိုင်တိုင် ငါးတစ်ကောင်ပင် မမိသေးသည့် ဆန်တီယာဂိုမှာ လာဘ်ပိတ်သူတစ်ယောက်အဖြစ် သတ်မှတ်ခံနေရသည်။
သူ၏တွဲဖက် မနိုလင် (Manolin) ကိုပင် မိဘများက တခြားသူများနှင့်သာလိုက်ရန် ပြောနေပြီဖြစ်သည်။
ကောင်လေးမှာ ဆန်တီယာဂို၏တဲသို့ ညစဉ်လာ၍ ပိုက်ပြင်ခြင်း၊ ညစာပြင်ခြင်း၊ အမေရိကန် ဘေ့ဘောအကြောင်းပြောခြင်း၊ သူ့အကြိုက် ကစားသမား ဂျိုး ဒီမဂ္ဂီရို (Joe DiMaggio) အကြောင်း ပြောခြင်းတို့ဖြင့် အချိန်ဖြုန်းသည်။
မနက်ဖြန် ကျူးဘားမြောက်ဘက်၊ ဖလော်ရီဒါကမ်းမြောင်အကြားရှိ ပင်လယ်ကွေ့စီးကြောင်းတွင် ငါးဖမ်းပြီး ကံဆိုးမှုကို ပယ်ဖျက်မည်ဟု ဆန်တီယာဂိုက မနိုလင်အား ဆိုသည်။
ငါးမရခြင်း (၈၅) ရက်မြောက်နေ့တွင် ပင်လယ်ကွေ့စီးကြောင်းသို့ လှေကိုလွှင့်ကာ ပိုက်ချသည်။
နေ့လယ်ခန့်တွင် ငါးကြီးတစ်ကောင်မိနေသည်။
နှုတ်သီးချွန်ငါးဖြစ်ကြောင်း သေချာသည်။
ငါးမှာ ကြီးလွန်း၍ လှေကိုပင် ပြန်ဆွဲရာ နှစ်ရက်နှင့် တစ်ညခန့် ဒရွတ်တိုက်ပါနေသည်။
ပင်ပန်းဆင်းရဲလွန်းသော်လည်း ဆန်တီယာဂိုမှာ သူ၏ ကံဇာတာမြင့်လာမှုအတွက် စိတ်အားတက်နေသည်။
ငါးကြီး၏ ဇွဲကောင်းမှုကြောင့် မည်သူမှပင် မစားထိုက်ဟု ဆုံးဖြတ်မိသည်။
တတိယမြောက်နေ့တွင် ငါးမှာ လှေနားတွင် လည်နေပြီဖြစ်သည်။
လက်ကျန်အားဖြင့် လှေနားသို့ဆွဲကာ မှိန်းဖြင့် ထိုးလိုက်သည်။
ထို့နောက် လှေနံတွင်ကပ်ကာ အပြန်လမ်းသို့ ခေါင်းတည်လိုက်သည်။
ရလာမည့် ငါးတန်ဖိုးနှင့် စားနိုင်မည့် လူအရေအတွက်ကို လက်ချိုးရေ တွေးတောမိသည်။
ငါးမှာထွက်သည့်သွေးက ငါးမန်းများကို မြှူနေရာ ငါးမန်းကြီးတစ်ကောင်ကို သတ်နိုင်လိုက်သော်လည်း မှိန်းကို လက်လွှတ်လိုက်ရသည်။
ဓားကို လှော်တက်တွင်တက်ကာ မှိန်းသစ်လုပ်ရင်း နောက်ထပ်လာသည့် ငါးမန်းများကို ဖယ်ရှားနေရသည်။
ငါးကောင် ထပ်သတ်နိုင်ခဲ့ပြီး အတော်များများကိုလည်း မောင်းထုတ်နိုင်ခဲ့သည်။
သို့သော်လည်း ငါးမန်းများက တိုး၍သာများလာ၍ ငါးကိုယ်ပင် ကုန်လုလုဖြစ်လာသည်။
ခေါင်း၊ အမြီးနှင့် ကျောရိုးနားကပ်သည့်အသားသာ ကျန်သည်။
ရှုံးနိမ့်မှုကိုလက်ခံရင်း သူ့အိပ်မက်ကို ဖျက်ဆီးနေကြောင်း ငါးမန်းများကို တိုင်တည်မိသည်။
စတုတ္ထမြောက်နေ့ အာရုဏ်မတက်မီ ကမ်းသို့ ကပ်နိုင်ခဲ့သည်။
ရွက်တိုင်ကိုသာ အနိုင်နိုင်သယ်ရင်း တဲသို့ သွားသည်။
ငါးခေါင်းနှင့် အရိုးများကို ကမ်း၌သာ ချန်ခဲ့တော့သည်။
အိမ်ရောက်ပြီဆိုသောအသိနှင့် အိပ်ရာပေါ်ခြေပစ်လက်ပစ်လှဲကာ နှစ်နှစ်ခြိုက်ခြိုက် အိပ်သည်။
နေထွက်သော် လှေနံတွင်ချည်ထားသည့် ငါးရိုးဘေးတွင် တံငါသည်များ အုံနေပြီ။
တစ်ယောက်က တိုင်းကြည့်ရာ (၁၈) ပေ ရှည်ကြောင်း သိရသည်။
လူအိုကြီး တရေးနိုးလာသော် ငါးဖမ်းအတူထွက်ရန် ကတိပြုကြသည်။
မြန်မာဘာသာသို့ ပြန်ခြင်း ၁၉၇၄ ခုနှစ်တွင် မြန်မာစာရေးဆရာ မောင်ဆုရှင်က ပင်လယ်ပြာနှင့် တံငါအို အမည်ဖြင့် မြန်မာဘာသာသို့ ပြန်ဆိုခဲ့ရာ အမျိုးသားစာပေဆု (ဘာသာပြန်၊ ရသ) ချီးမြှင့်ခံရသည်။
ဆုရှင်၊ မောင်။
"ပင်လယ်ပြာနှင့် တံငါအို"၊ တတိယအကြိမ်။
၁၉၉၉ နိုဝင်ဘာ။
အရှင်ဘိသာလုဝဒါယကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း ဝိပဿီမြတ်စွာဘုရားလက်ထက် ဝိပဿီမြတ်စွာဘုရား လက်ထက်တော်အခါက ဖြစ်၏။
အရှင်ဘိသာလုဝဒါယကထေရ် သည် ဆိတ်ငြိမ်သော တောထဲတွင် နေထိုင်၏။
တစ်နေ့သောအခါ မြတ်စွာဘုရားကို ဖူးမြင်ရကာ ကြာစွယ်၊ ပိန်းဥ၊ လက်တော်ဆေးရေတို့ကို လှူဒါန်းခဲ့၏။
အကျိုးခံစားရခြင်း ထိုသို့ ကိုးဆယ့်တစ်ကမ္ဘာထက်တွင် ဘုရားရှင်ကို ကြာစွယ်၊ ပိန်းဥ လှူခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။
ထို့ပြင် ဘဒ္ဒကမ္ဘာမှ သုံးခုမြောက်ကမ္ဘာထက်တွင် “ဘိသ” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဘိသာလုဝဒါယကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ပဒသညကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း တိဿမြတ်စွာဘုရားလက်ထက် တိဿမြတ်စွာဘုရား လက်ထက်တွင် ဖြစ်၏။
ထိုမြတ်စွာဘုရား နင်းတော်မူ၌ ထင်သွားသော ခြေရာကို အရှင်ပဒသညကထေရ် သည် ဖူးမြင်ခဲ့၏။
အကျိုးခံစားရခြင်း ထိုသို့ ကိုးဆယ့်နှစ်ကမ္ဘာထက်တွင် ဘုရားရှင်၏ ခြေတော်ရာကို ဖူးမြင်ခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။
ထို့ပြင် ခုနစ်ကမ္ဘာထက်တွင် “သုဓေ” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ပဒသညကထေရ်အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်ဗုဒ္ဓသညကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း တိဿမြတ်စွာဘုရားလက်ထက် တိဿမြတ်စွာဘုရား ၏ သင်္ကန်းတော်ကို သစ်ပင်ဖျားတွင် ချိတ်ဆွဲထား၏။
ထိုသို့ ချိတ်ဆွဲထားသည့် သင်္ကန်းကို အရှင်ဗုဒ္ဓသညကထေရ် သည် လက်အုပ်ချီမိုးရှိခိုးခဲ့၏။
အကျိုးခံစားရခြင်း ထိုသို့ ကိုးဆယ့်နှစ်ကမ္ဘာထက်တွင် ဘုရားရှင်၏ သင်္ကန်းတော်ကို ဖူးမြင်ခဲ့သည့် အချိန်မှစကာ အပါယ်လေးဘုံသို့ မရောက်ခဲ့ရပေ။
ထို့ပြင် လေးကမ္ဘာထက်တွင် “ဒုမသာရ” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဗုဒ္ဓသညကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
ရဟန်း အရှင်နာဂသမာလထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း သိခီမြတ်စွာဘုရားလက်ထက် သိခီမြတ်စွာဘုရား ၏ စေတီတော်တွင် အရှင်နာဂသမာလထေရ် သည် လမ်းမကြီး၌ စွန့်ပစ်ထားသည့် သခွတ်ပန်းကို ယူကာ တင်လှူပူဇော်ခဲ့၏။
အကျိုးခံစားရခြင်း ထိုသို့ သုံးဆယ့်တစ်ကမ္ဘာထက်တွင် ပန်းတို့ကို လှူဒါန်းခဲ့ရသည့် အချိန်မှစကာ အပါယ်လေးဘုံသို့ မရောက်ခဲ့ရပေ။
ထို့ပြင် တစ်ဆယ့်ငါးကမ္ဘာထက်တွင် “ဘူမိယ” အမည်ဖြင့် စကြဝတေးမင်း ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်နာဂသမာလထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
ဖိန်းဘာသာစကား (Hpyin, Phen; pʰɛn) သည် မြန်မာနိုင်ငံတွင် ပြောဆိုအသုံးပြုကြသော လိုလိုနွယ်ဘာသာစကားတစ်ခု ဖြစ်သည်။
ကျိုင်းတုံမြို့မြောက်ဘက် မိုင်းယန်းမြို့နယ်ရှိ ကျေးရွာနှစ်ရွာမှ လူဦးရေ ၇၀၀ ခန့်က ပြောဆို အသုံးပြုကြသည်။
ဖိန်းဘာသာစကားသည် လားဟူနှင့် ရှမ်းဘာသာစကားတို့မှ စကားလုံးများ ငှားယူအသုံးပြုထားပြီး ဘီဆူမှာ မြောက်ပိုင်းထိုင်း နှင့် ထိုင်းဘာသာစကားတို့မှ ငှားယူအသုံးပြုထားသည်။
ဖိန်းနှင့် ဘီဆူဘာသာစကားတို့သည် အပြန်အလှန် နားလည်နိုင်ကြသည်။
ကိုးကား http://sealang.net/sala/archives/pdf8/person2007preliminary.pdf Shintani Tadahiko. 2009. [https://archive.org/details/pyenorphenlangua12 The Pyen (or Phen) language: its classified lexicon. Fuchu (Tokyo-to): Research Institute for Languages and Cultures of Asia and Africa. Category:မြန်မာနိုင်ငံ၏ ဘာသာစကားများ။
Microsoft Excel သည် စာရင်းဇယားဆော့ဝဲလ်ဖြစ်ပြီး မိုက်ခရိုဆော့ဖ် မှ ထုတ်လုပ်ထားသည်။
၎င်းကို Windows, macOS, Android နှင့် iOS တွင် အသုံးပြုနိုင်သည်။
၎င်းတွင် တွက်ချက်မှုများ၊ ဂရပ်ဆွဲခြင်းများ၊ pivot tables ပြုလုပ်ခြင်းများနှင့် macro ပရိုဂရမ်းမင်းဘာသာစကားဟုခေါ်သည့် အသုံးချဆော့ဝဲအတွက် Visual Basic ပါဝင်ခြင်း အစရှိသည့် လုပ်ဆောင်ချက်များ ပါဝင်သည်။
၎င်းကို အချက်အလက်ဇယားများအတွက် ကျယ်ပြန့်စွာ ၁၉၉၃ ခုနှစ် ဗားရှင်း ၅ ထွက်ကတည်းက ကျယ်ပြန့်စွာ အသုံးပြုလျက် ရှိသည်။
စက်ရုံသုံး စာရင်းဇယားများအတွက် Lotus 1-2-3 ဖြင့် အစားထိုးခဲ့သည်။
Excel သည် မိုက်ခရိုဆော့ဖ်၏ အစိတ်အပိုင်းတစ်ခု ဖြစ်လာခဲ့သည်။
ပါရီ ဒေးကား တက္ကသိုလ် (; ) ကို ပါရီ ၅ (Paris V) ဟုလည်း ခေါ်ကြပြီး ပြင်သစ်နိုင်ငံ ပါရီမြို့တွင် တည်ရှိသည်။
ကမ္ဘာ့ ဒုတိယ သက်တမ်း အရင့်ဆုံးဖြစ်သော ပါရီတက္ကသိုလ်၏ ဆေးပညာ ဌာနကို ဆက်ခံရန် ၁၉၆၈ ပြင်သစ် ယဉ်ကျေးမှု တော်လှန်ရေးအပြီး ၁၉၇၀ ဒီဇင်ဘာတွင် ထူထောင်ခဲ့သည်။
သမိုင်းကြောင်း သမိုင်းဝင် ပါရီတက္ကသိုလ် (; ) သည် ၁၂ ရာစု အလယ်လောက်တွင် ပေါ်ပေါက်လာခဲ့သော်လည်း ၁၉၇၀ ခုနှစ်တွင်မှ ကိုယ်ပိုင်အုပ်ချုပ်ခွင့်ရ တက္ကသိုလ် ဖြစ်လာခဲ့သည်။
ပြင်သစ်ပြည်တွင် တက္ကသိုလ် စနစ်များကို ပြုပြင်ပြောင်းလဲရေးများ လုပ်ဆောင်ပြီးနောက် ယခင် ပါရီ တက္ကသိုလ်ရှိ ရှေးဟောင်း မဟာဌာနကြီး ၅ ခုကို တက္ကသိုလ် ၁၃ ခုအဖြစ် ဖော်ရေး ဥပဒေအရ ပြန်လည် ဖွဲ့စည်းခဲ့သည်။
ပါရီ တက္ကသိုလ် (၁)၊ ပါရီ တက္ကသိုလ် (၃)၊ ပါရီ တက္ကသိုလ် (၄)၊ ပါရီ ဆော်ဘွန်း၊ ပါရီ ဒေးကား တက္ကသိုလ် ခေါ် ပါရီ တက္ကသိုလ် (၅) ဟူ၍ အမည်များ ကွဲပြားပြီး တည်နေရာလည်း ကွဲပြားသွားခဲ့သည်။
ပြင်သစ် ဒဿနပညာရှင် ရီနေ ဒေးကားကို အစွဲပြု၍ ပါရီ ဒေးကား တက္ကသိုလ်ဟု ခေါ်ဆိုခြင်း ဖြစ်သည်။
ပါရီ ဒေးကား တက္ကသိုလ် ပရိဝုဏ်များ ဒေးကား တက္ကသိုလ် ပရိဝုဏ်များသည် ပြင်သစ်တွင် ၁၀ ခု ရှိသည်။
ဗဟိုဌာနမှာ ရှာရာဂျီတွင် တည်ရှိသည်။
သင်ကြားရေးဌာနများနှင့် သုတေသန ဓာတ်ခွဲခန်းများမှာ စိန့် ပီရက်စ် တက္ကသိုလ် စင်တာတွင် ရှိပြီး ဆေးပညာကျောင်း၊ လူမှုသိပ္ပံကျောင်းများလည်း ရှိသည်။
စိတ်ပညာဌာနမှာ ဟင်နရီ ပီရွန် စင်တာတွင် ရှိပြီး ဥပဒေ ပညာကျောင်းမှာ မာလာကော့ဖ်တွင် ဖြစ်သည်။
သွားဘက်ဆိုင်ရာ ဆေးပညာကျောင်းမှာ မွန်ထရိုးတွင် တည်ရှိသည်။
ဘာသာရပ်များ ပါရီ ဒေးကား တက္ကသိုလ်သည် နာမည်ကျော် တက္ကသိုလ်တစ်ခုဖြစ်ပြီး ဆေးပညာ သိပ္ပံ၊ ဇီဝဆေးပညာ သိပ္ပံ၊ ဥပဒေ၊ ကွန်ပျူတာ သိပ္ပံ၊ စီးပွားရေး ပညာရပ်နှင့် စိတ်ပညာတို့တွင် ကျော်ကြားသည်။
ဆေးပညာ သိပ္ပံတွင် ဆေးပညာ၊ သွားဘက်ဆိုင်ရာ၊ ဆေးဝါးပညာ၊ စိတ်ပညာတို့ ပါဝင်ပြီး ဇီဝဆေးပညာ သိပ္ပံတွင် ဆယ်လူလာနှင့် မော်လီကျူလာ ဇီဝဗေဒ၊ ဇီဝဓာတုဗေဒ၊ ဓာတုဗေဒ၊ ဇီဝဆေးပညာ ဇီဝကမ္မဗေဒတို့ သင်ကြားသည်။
လူမှုသိပ္ပံဘာသာရပ်တွင် လူမှုဗေဒ၊ မနုဿဗေဒ၊ ဘာသာဗေဒ၊ ဒီမိုဂရပ်ဖီ၊ ပညာရေးသိပ္ပံတို့ ဖြစ်သည်။
ဥပဒေ ဘာသာရပ်တွင် သတင်းနည်းပညာ ဥပဒေ၊ စီးပွားရေး ဥပဒေ၊ အခွန် ဥပဒေ၊ အများပြည်သူဆိုင်ရာ ဥပဒေ၊ ပုဂ္ဂလိကဆိုင်ရာ ဥပဒေတို့ ပါဝင်သည်။
ပါရီ ဒေးကား တက္ကသိုလ်သည် လူမှုသိပ္ပံဘာသာရပ်တွင် ကွင်းဆင်းလေ့လာမှု၊ ပူးပေါင်းပါဝင်မှု၊ စောင့်ကြည့်မှုနှင့် တိုင်းရင်းသားလေ့လာမှုများကို အခြေပြုသော ခေတ်သစ် ချဉ်းကပ်လေ့လာမှုများကို အားပေးသည်။
ဆော်ဘွန်း တက္ကသိုလ်၊ ပန်သီယန် ဆော်ဘွန်း တက္ကသိုလ်၊ အီကိုး နော်မယ် ဆူပရီးရား တို့နှင့် ပူးပေါင်းကာ သင်ကြား သုတေသန ပြုမှုများလည်း ရှိသည်။
တက္ကသိုလ် ဝင်ခွင့် ပါရီ ဒေးကား တက္ကသိုလ်တွင် ဘွဲ့ကြိုတန်းများကို ရွေးချယ်သည့်စနစ်ဖြင့် ဝင်ခွင့်ပြုသည်။
ဝင်ခွင့်ရသည့် နှုန်းမှာ လျှောက်ထားသူများ၏ ၁၁ ရာခိုင်နှုန်း ဖြစ်သည်။
မဟာဘွဲ့အတွက် ဝင်ခွင့်သည်လည်း ရွေးချယ်သည့်စနစ်ပင် ဖြစ်သည်။
အချို့ မဟာဘွဲ့တန်းများအတွက် ဝင်ခွင့်သည် လျှောက်ထားသူ ၁ ဒသမ ၇ ရာခိုင်နှုန်းသာ ဝင်ခွင့်ရသည်။
ပရိုဂရမ်တစ်ခုလျှင် ကျောင်းသား ၂၅ ဦးနှုန်း ဖြစ်သည်။
နိုင်ငံတကာ ပါရီ ဒေးကား တက္ကသိုလ်သည် ကမ္ဘာ့တိုက်ကြီး ၅ တိုက်မှ နိုင်ငံခြား တက္ကသိုလ် ၁၅၀ နှင့် သဘောတူ စာချုပ်များ ချုပ်ဆိုထားသည်။
ဥပရောမှ အကောင်းဆုံး တက္ကသိုလ်များဖြစ်သော ဝါးဝစ်ခ်၊ ကိုပင်ဟေဂင်၊ ရောမ၊ မက်ဒရစ်၊ ရိုတာဒမ်၊ ဟယ်လ်ဆင်ကီ၊ စတော့ခ်ဟုမ်း၊ ဂန့်တ် စသည့် တက္ကသိုလ်များနှင့် ချိတ်ဆက်ထားသည်။
ထို့အပြင် အမေရိကန်၊ ဘရာဇီးနှင့် တရုတ်နိုင်ငံများမှ တက္ကသိုလ်များနှင့်လည်း လက်တွဲဆောင်ရွက်သည်။
အဆင့်သတ်မှတ်ချက်များ ၂၀၁၃ ခုနှစ်တွင် တက္ကသိုလ် အဆင့် သတ်မှတ်ချက်အရ ဆေးဝါးနှင့် ဆေးဘက်ဆိုင်ရာ ဘာသာရပ်တွင် အဆင့် ၅၁-မှ ၁၀ဝ အတွင်းဖြစ်ပြီး ပြင်သစ်တွင် အဆင့် ၁ ဖြစ်သည်။
ဇီဝသိပ္ပံတွင် ကမ္ဘာ့အဆင့် ၁၀၁ မှ ၁၅၀ ဝင်ပြီး ပြင်သစ်တွင် အဆင့် ၁ ဖြစ်သည်။
ဆေးပညာတွင် ကမ္ဘာ့အဆင့် ၁၀ဝ ဖြစ်ပြီး ပြင်သစ်တွင် အဆင့် ၁ ဖြစ်သည်။
စိတ်ပညာတွင် ကမ္ဘာ့အဆင့် ၁၅၁ မှ ၂၀ဝ အထိ ဖြစ်ပြီး ပြင်သစ်တွင် အဆင့် ၁ ဖြစ်သည်။
ဘာသာဗေဒတွင် ကမ္ဘာ့ အဆင့် ၁၅၁ မှ ၂၀ဝ ဖြစ်ပြီး ပြင်သစ်တွင် အဆင့် ၂ ဖြစ်သည်။
QS World University Rankings 2017 – Subject Rankings ဥပဒေတွင် ကမ္ဘာ့အဆင့် ၁၅၁ မှ ၂၀ဝ ဖြစ်ပြီး ပြင်သစ်တွင် အဆင့် ၂ ဖြစ်သည်။
Law, France, Eduniversal ထင်ရှားသူများ ပါရီ ဒေးကား တက္ကသိုလ်ထွက်များအနက် ထင်ရှားသူများမှာ ပြင်သစ် ဝန်ကြီးချုပ်ဟောင်း ဖရန်စစ် ဖီလွန်၊ နက္ခတ်ပညာရှင် အဲလီဇဘက် တေစီယာ၊ SoftTech VC ထူထောင်သူ ဂျက်ဖ် ကလဲဗီယာ၊ သမားတော် အိုလီဗာ ဘရန်ဒစ်ကော့တ်၊ ဆေးပညာ တော်ဝင်အသင်း ဒု ဥက္ကဋ္ဌနှင့် ခွဲစိတ်အထူးကု နာဒီ ဟာကမ် တို့ ဖြစ်သည်။
Microsoft PowerPoint (သို့မဟုတ် PowerPointဟု ရိုးရှင်းစွာခေါ်) သည် တင်ဆက်ပြသမှုဆိုင်ရာပရိုဂရမ် ဖြစ်သည်။
Robert Gaskins နှင့် Dennis Austin တို့မှ Forethought, Inc ဟု အမည်ရသည့် ဆော့ဝဲကုမ္ပဏီတွင် ဖန်တီးခဲ့သည်။
၎င်းကို ၁၉၈၇ ခုနှစ်တွင် ထုတ်ဝေခဲ့ပြီး at a software company named Forethought, Inc. It was released on April 20, 1987, Macintosh များတွင်သာ အသုံးပြုနိုင်သည်။
မိုက်ခရိုဆော့ဖ်သည် ၎င်းထွက်ပေါ်ပြီးနောက် သုံးလအကြာတွင် ဒေါ်လာ ၁၄ မီလီယံ PowerPoint အတွက် ရရှိခဲ့သည်။
ကမ္ဘာ့ထိပ်တန်း တက္ကသိုလ်တစ်ခုဖြစ်သည့် အမေရိကန်ပြည်ထောင်စုမှ ကိုလံဘီယာတက္ကသိုလ် (အင်္ဂလိပ်: Columbia University in the City of New York) ကို ၁၇၅၄ ခုနှစ်တွင် စတင်တည်ထောင်ခဲ့ပြီး အမေရိကန်ပြည်ထောင်စုရှိ သက်တမ်းအရှည်ဆုံး တက္ကသိုလ်များထဲမှ တစ်ခုဖြစ်သည်။